“สมคิด จาตุศรีพิทักษ์” สั่งลงเสา 5 โครงการใหญ่ภายในปีนี้ งบ 2 แสนลบ.
"สมคิด จาตุศรีพิทักษ์" สั่งลงเสา 5 โครงการใหญ่ของภาครัฐฯ ภายในปีนี้ ด้วยงบ 2 แสนลบ. ประกอบด้วย โครงการรถไฟฟ้า 3 สาย-โครงการก่อสร้างระบบกำจัดขยะมูลฝอย 2 แห่ง
24 ก.ย. 2558

นายสมคิด จาตุศรีพิทักษ์ รองนายกรัฐมนตรี ด้านเศรษฐกิจ เปิดเผยว่า ที่ประชุมคณะกรรมการนโยบายการให้เอกชนร่วมลงทุนในกิจการของรัฐ เห็นชอบให้มีการลงเสา 5 โครงการลงทุนขนาดใหญ่ภาครัฐภายในปี 58 ภายใต้งบประมาณ 2 แสนล้านบาท
ประกอบด้วย โครงการรถไฟฟ้าสายสีชมพู, โครงการรถไฟฟ้าสายสีเหลือง, โครงการรถไฟฟ้าสายสีน้ำเงินส่วนต่อขยาย, โครงการก่อสร้างระบบกำจัดขยะมูลฝอย ของ อบจ.นนทบุรี และโครงการก่อสร้างระบบกำจัดขยะมูลฝอย ของเทศบาลนครราชสีมา